Ε.Σ. Ηρακλής - Ατρόμητος Πειραιώς

Η Ένωση Συλλόγων Ηρακλής – Ατρόμητος Πειραιά είναι ελληνικό καλαθοσφαιρικό σωματείο το οποίο εδρεύει στα Καμίνια, συνοικία του Πειραιά. Χρησιμοποιεί ως αγωνιστική έδρα το Κλειστό Γυμναστήριο Καμινίων το οποίο έχει χωρητικότητα 300 θέσεων. Επίσημα χρώματα της αποτελούν το μπλε και το λευκό. Διατηρεί τμήματα καλαθοσφαίρισης για αθλητές και αθλήτριες όλων των ηλικιακών ομάδων.

Ο σύλλογος ιδρύθηκε αρχικά το 1985, ως τμήμα του ιστορικού συλλόγου Π.Α.Ο. Ατρόμητος Πειραιώς. Το 1990 με απόφαση της γενικής συνέλευσης, διαχωρίστηκε από τον μητρικό σύλλογο, και συνέχισε αυτόνομα πλέον με την επωνυμία «Σύνδεσμος Φίλων Ατρόμητος Πειραιά».

Το 2000 συγχωνεύθηκε με τον Ηρακλή Πειραιά, και δημιουργήθηκε ο νέος σύλλογος με την επωνυμία «Ένωση Συλλόγων Ηρακλής – Ατρόμητος Πειραιά» ο οποίος συνεχίζει έως σήμερα.

 Τμήμα καλαθοσφαίρισης ανδρών 

Κατά την αγωνιστική περίοδο 2010-11 ο σύλλογος συμμετείχε στο Πρωτάθλημα της Δ΄ Κατηγορίας Ανδρών της Ε.Σ.ΚΑ.Ν.Α. καταλαμβάνοντας στην τελική βαθμολογία τη 15η και τελευταία θέση.«Σφράγισε με νίκη τον τίτλο η Αν. Ικονίου», άρθρο στον επίσημο ιστότοπο της Ε.Σ.ΚΑ.Ν.Α., 25 Μαΐου 2011. Την επόμενη χρονιά, 2011-12, ολοκλήρωσε τις αγωνιστικές του υποχρεώσεις και πάλι τελευταίος, και συγκεκριμένα στη 16η θέση.«30η αγωνιστική Πρωταθλήτρια η Γλυφάδα ΕΣ», άρθρο στον επίσημο ιστότοπο της Ε.Σ.ΚΑ.Ν.Α., 8 Μαΐου 2012. Κατά την αγωνιστική περίοδο 2012-2013, η Ε.Σ. Ηρακλής – Ατρόμητος Πειραιά έλαβε μέρος στο Πρωτάθλημα Δ' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 11η θέση του βαθμολογικού πίνακα.«Δ' Ανδρών Τελευταία Αγωνιστική», πληροφορίες στον επίσημο ιστότοπο της Ε.Σ.ΚΑ.Ν.Α., 30 Απριλίου 2013.

 Τμήμα καλαθοσφαίρισης γυναικών 

Κατά την αγωνιστική περίοδο 2000-01, διαγωνιζόμενη στο Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., η ομάδα κατέκτησε την κορυφή του βαθμολογικού πίνακα, λαμβάνοντας το δικαίωμα συμμετοχής στη Β' Εθνική Κατηγορία.«Ένωση Σωματείων Καλαθοσφαίρισης Νότιας Αττικής» , πληροφορίες στον επίσημο ιστότοπο της Ε.Ο.Κ.

Την αγωνιστική περίοδο 2001-02 η ομάδα των Καμινιών ολοκλήρωσε τις αγωνιστικές της υποχρεώσεις στην 6η θέση της βαθμολογίας του Ομίλου Νότου έχοντας συγκεντρώσει 11 νίκες και 11 ήττες.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Την επόμενη χρονιά, 2002-03, με 11 νίκες και 9 ήττες συγκομιδή, τερμάτισε στην 7η θέση.

Την περίοδο 2003-04 η Β΄ Εθνική καταργήθηκε και η ομάδα μεταφέρθηκε στον Όμιλο Νότου της Α2 Εθνικής Κατηγορίας. Στην τελική κατάταξη κατέλαβε την 8η θέση, γνωρίζοντας εν τέλει τον υποβιβασμό στο οικείο της τοπικό πρωτάθλημα.

Κατά την αγωνιστική περίοδο 2008-09, διαγωνιζόμενη στο Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., η ομάδα τερμάτισε στην 7η θέση σε σύνολο 15 ομάδων.«Αποτελέσματα ΕΣΚΑΝΑ: Τερμάτισε τέταρτη η Τερψιθέα», άρθρο στον ιστότοπο WePlayBall.gr, 13 Απριλίου 2009. Την επόμενη χρονιά, 2009-10, ο σύλλογος ολοκλήρωσε τις αγωνιστικές του υποχρεώσεις για την κανονική περίοδο στην 3η θέση της βαθμολογίας, κερδίζοντας μία θέση στα Play-offs.«Αποτελέσματα ΕΣΚΑΝΑ (Θέσεις 1-8): Ωρα για πλέι οφ!», άρθρο στον ιστότοπο WePlayBall.gr, 19 Απριλίου 2010. Εν τέλει αποκλείστηκε στα προημιτελικά από τους Κυρίαρχους Παλαιάς Κοκκινιάς.«Αποτελέσματα Πλέι Οφ ΕΣΚΑΝΑ: Στα ημιτελικά οι Κυρίαρχοι», άρθρο στον ιστότοπο WePlayBall.gr, 29 Απριλίου 2010.

Η πορεία της ομάδας την περίοδο 2010-11 υπήρξε ακόμη πιο επιτυχημένη. Στα πλαίσια της κανονικής περιόδου άγγιξε την 3η θέση της κατάταξης περνώντας επιτυχώς στη φάση των Play-offs.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011. Μέσω της διαδικασίας αυτής κατόρθωσε να φτάσει μέχρι τη σειρά των τελικών, χάνοντας όμως την άνοδο στην Α2 Εθνική από το Ελληνικό.«Αποτελέσματα ΕΣΚΑΝΑ: Στην Α2 το Ελληνικό!», άρθρο στον ιστότοπο WePlayBall.gr, 18 Απριλίου 2011.

Την επόμενη αγωνιστική περίοδο, 2011-12, η Ε.Σ. Ηρακλής – Ατρόμητος Πειραιά κατέλαβε την 5η θέση της κανονικής περιόδου, μπαίνοντας για άλλη μια χρονιά στα Play-offs.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 2 Απριλίου 2012. Αρχικά ξεπέρασε το εμπόδιο του Προφήτη Ηλία περνώντας στην κορυφαία τετράδα.«Αποτελέσματα Πλέι Οφ ΕΣΚΑΝΑ: Ισοφάρισαν οι Κυρίαρχοι, «καθάρισαν» οι τρεις!», άρθρο στον ιστότοπο WePlayBall.gr, 9 Απριλίου 2012. Τελικά απέτυχε να εισέλθει στη σειρά των τελικών και τερμάτισε στην 4η θέση, έχοντας αντιμετωπίσει στους μικρούς τελικούς την Αργυρούπολη.«Α'Γυναικών: Πρωταθλητής ο Φάρος Κερατσινίου», άρθρο στον ιστότοπο SuperBasket.gr, 13 Μαΐου 2012.

Την επόμενη χρονιά, 2012-13, οι επιδόσεις της ομάδες ήταν χειρότερες σε σχέση με τα προηγούμενη έτη: τερμάτισε στην 7η θέση του βαθμολογικού πίνακα, μένοντας εκτός Play-offs μετά από μεγάλο χρονικό διάστημα.«Αποτελέσματα ΕΣΚΑΝΑ: Ώρα για πλέι οφ!», άρθρο ιστότοπο WePlayBall.gr, 15 Απριλίου 2013.

Κατά την αγωνιστική περίοδο 2013-2014, η Ε.Σ. Ηρακλής – Ατρόμητος Πειραιά διαγωνίστηκε στο Πρωτάθλημα της Α΄ Κατηγορίας Γυναικών που διοργάνωσε η Ε.Σ.ΚΑ.Ν.Α., καθώς και στο Κύπελλο Γυναικών της ίδιας Ένωσης.«Α' - 1ος Όμιλος - Β' Φάση: Τελείωσε η κανονική περίοδος», άρθρο στον επίσημο ιστότοπο της Ε.Σ.ΚΑ.Ν.Α., 13 Απριλίου 2014.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Ολοκλήρωσε τις αγωνιστικές του υποχρεώσεις για την κανονική περίοδο στην 8η θέση της βαθμολογίας, μένοντας εκτός των Play-Offs, όπου συμμετείχαν τη χρονιά αυτή 4 αντί για 8 ομάδες.

Η Ε.Σ. Ηρακλής – Ατρόμητος Πειραιά έχει κατακτήσει σε τέσσερις διαφορετικές περιστάσεις το Κύπελλο Γυναικών της Ε.Σ.ΚΑ.Ν.Α. και συγκεκριμένα κατά τα έτη 1999, 2000, 2006 και 2008.

 Τίτλοι 
 Α΄ Κατηγορία Ε.Σ.ΚΑ.Ν.Α. Ανδρών (1 τίτλος): 2001
 Κύπελλο Ε.Σ.ΚΑ.Ν.Α. Γυναικών (4 τίτλοι): 1999, 2000, 2006, 2008

 Παραπομπές 

 Δείτε επίσης 
 Π.Α.Ο. Ατρόμητος Πειραιώς

Κατηγορία:Ατρόμητος Πειραιώς
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1990
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1990
Κατηγορία:Σωματεία Ε.Σ.ΚΑ.Ν.Α.